王詔 (天順進士)

王詔（），字文振，直隶真定府趙州寧晉縣人，民籍，明朝政治人物。五月初五日生。

 生平 
王詔為大學士曹鼐女婿。順天府鄉試第五十五名舉人，天順八年（1464年），登甲申科進士，成化元年（1465年）六月授工科給事中《明宪宗纯皇帝实录卷之十八》：成化元年六月癸未，擢進士毛志、鄧山、張鐸、吳檟、王銓、梁璟、蕭彥莊、王詔為給事中，志吏科；山戶科；鐸、檟、銓禮科；璟兵科；莊彥刑科；詔工科。，二年十月充副使，册封楚藩，四年七月查勘牧馬草場，九月彈劾會昌侯孫繼宗、撫寧侯朱永侵占牧馬等罪，十一月升左給事中，七年九月升都給事中。成化八年，與梁璟等論及宮闈事，被召入文華殿廷杖。十一年（1475年）正月出任湖廣布政使司右參政。因父喪丁憂，十七年四月除服后再任舊職，十九年九月升本司右布政使。弘治元年（1488年），轉為貴州左布政使。同年冬，以右副都御史巡撫雲南，改正當時軍政弊病。弘治四年召為南京兵部右侍郎，未赴任即卒《明史·卷185》：王詔，字文振，趙人。生有異姿，學士曹鼐奇之，妻以女。天順末，登進士，授工科給事中。睿皇後崩，值秋享太廟，時議謂不當以卑廢尊。詔言《禮》有喪不祭，無已，則移日俟釋服。議雖不行，識者是焉。勘牧馬草場，劾會昌侯孫繼宗、撫寧侯朱永侵占罪。時方面官缺，令京卿三品保舉。詔言恐長奔競風，不聽。累遷都給事中。八年七月敕修隆善寺工竣，授工匠三十人官尚寶少卿，任道遜等以書碑皆進秩。詔上疏力諫，不省。已，偕梁璟等論及宮闈事，帝大怒，召至文華殿面詰之，詔仰呼曰：「臣等言雖不當，然區區犬馬之誠，知為國而已。」乃杖而釋之。出為湖廣右參政。原傑經略荊、襄，詔襄理功為多。以父憂去。服除再任，遷右布政使。弘治元年，轉貴州左布政使。其冬，以右副都御史巡撫雲南。土官好爭襲，所司入其賄，變亂曲直，生邊患。詔不通苞苴，一斷以法，且去弊政之不便者。諸夷歸命，邊僥寧戢。有故官不能歸者，妻子多鬻為奴。詔為資遣，得歸者甚眾。洪武中，尚書吳雲繼王祎死事，後祎謚忠文，歲祀之，而不及雲。詔以為請，乃謚雲忠節，與祎並祀。四年召拜南京兵部右侍郎，未上，卒。。

家族
曾祖王思義。祖父王理，絳州判官。父王昂，母張氏，繼母畢氏。具慶下。兄銘（序班）、謙，弟讓、誥、鑾。娶曹氏。《天顺八年进士登科录》：王诏，贯直隶真定府赵州宁晋县民籍，国子生，治礼记，字文振，行二，年三十七，五月初五日生。曾祖思义，祖理，绛州判官。父昂，母张氏，继母毕氏。具庆下兄铭序班、谦，弟让、诰、銮，娶曹氏。顺天府乡试第五十五名，会试第八十五名。

 参考文献 

Zhao
Category:趙縣人
Category:明朝工科給事中
Category:明朝工科都給事中
Category:明朝湖廣布政使司參政
Category:明朝湖廣右布政使
Category:明朝貴州左布政使
Category:明朝雲南巡撫
Category:明朝副都御史